techiaith/cofnodycynulliad_en-cy huggingface dataset:
English: Well, Llywydd, I understand entirely the points that the Member is making, and the importance of them in ensuring that an agriculture Bill of our own for Wales can be brought forward in a way that offers the Assembly the time it will need to consider such an important Bill. Andrew R.T. Davies will, I think, be happy to recognise the fact that we have been able to work closely with the UK Government in relation to the Agriculture Bill, which is currently going through the House of Commons, that, as a result of the agreements we have now reached with the UK Government, we are confident that that Bill will provide Welsh Ministers with all the legislative tools we need to deal with the immediate impacts of leaving the European Union and there will be no gap in the statute book for Wales as a result of those agreements. But, as he says, the Minister has made it clear that, through the 'Brexit and our land' consultation and the continuing dialogue that she has with farmers' unions and others, it is her intention to bring forward an agriculture Bill for Wales. And, given all the uncertainties of the world that we live in, it is our intention to do that during this Assembly term.
Welsh: Wel, Llywydd, rwy'n deall yn llwyr y pwyntiau y mae'r Aelod yn eu gwneud, a'u pwysigrwydd o ran sicrhau y gall Bil amaethyddiaeth ein hun i Gymru gael ei gyflwyno mewn ffordd sy'n cynnig yr amser y bydd angen arno i'r Cynulliad ystyried Bil mor bwysig. Bydd Andrew R.T. Davies yn hapus, rwy'n credu, i gydnabod y ffaith ein bod ni wedi gallu gweithio'n agos gyda Llywodraeth y DU o ran y Bil Amaethyddiaeth, sy'n mynd trwy Dŷ'r Cyffredin ar hyn o bryd, ein bod ni, o ganlyniad i'r cytundebau yr ydym ni wedi eu sicrhau gyda Llywodraeth y DU erbyn hyn, yn ffyddiog y bydd y Bil yn darparu'r holl arfau deddfwriaethol i Weinidogion Cymru sydd eu hangen arnom i ymdrin ag effeithiau uniongyrchol gadael yr Undeb Ewropeaidd ac na fydd unrhyw fwlch yn y llyfr statud i Gymru o ganlyniad i'r cytundebau hynny. Ond, fel y dywed, mae'r Gweinidog wedi ei gwneud yn eglur, drwy ymgynghoriad 'Brexit a'n tir' a'r deialog parhaus y mae'n ei gael gyda'r undebau amaethwyr ac eraill, mai ei bwriad yw cyflwyno Bil amaethyddiaeth i Gymru. Ac, o ystyried holl ansicrwydd y byd yr ydym ni'n byw ynddo, ein bwriad yw gwneud hynny yn ystod y tymor Cynulliad hwn.
English: We now have questions from party leaders. The leader of Plaid Cymru, Adam Price.
Welsh: Cwestiynau nawr gan arweinwyr y pleidiau. Arweinydd Plaid Cymru, Adam Price.
English: Diolch, Llywydd. Natural Resources Wales directly manages 80 per cent of Wales's forests and regulates the remaining 20 per cent. As a body itself, it produces 800,000 tonnes of timber each year. Yet, astonishingly, as we heard yesterday from the chief executive of NRW, no-one on the current board has either knowledge or experience in timber or forestry. In their report into the problems at NRW's forestry division, the auditors Grant Thornton referred to a merged entity without a single organisational culture and an isolated forestry function beset by serious failings including poor governance, poor people management, poor budgeting and an audit culture that was not so much dilatory as entirely non existent. The board of NRW must accept their share of the responsibility for this grim state of affairs, and indeed the former chair resigned. But, since it was your Government that appointed them, do you also accept your share of the blame in creating a board that so patently was simply not up to the task?
Welsh: Diolch, Llywydd. Mae Cyfoeth Naturiol Cymru yn rheoli 80 y cant o goedwigoedd Cymru yn uniongyrchol ac yn rheoleiddio'r 20 y cant arall. Fel corff ei hun, mae'n cynhyrchu 800,000 o dunelli o bren bob blwyddyn. Ac eto, yn rhyfeddol, fel y clywsom ddoe gan brif weithredwr Cyfoeth Naturiol Cymru, nid oes gan neb ar y bwrdd presennol wybodaeth am bren na choedwigaeth na phrofiad ohonynt. Yn eu hadroddiad ar y problemau yn is-adran coedwigaeth Cyfoeth Naturiol Cymru, cyfeiriodd yr archwilwyr Grant Thornton at endid cyfunol heb unrhyw ddiwylliant sefydliadol a swyddogaeth goedwigaeth ar wahân wedi ei phlagio gan ddiffygion difrifol gan gynnwys llywodraethu gwael, rheolaeth wael o bobl, cyllidebu gwael a diwylliant archwilio nad oedd gymaint yn oediog ond nad oedd yn bodoli o gwbl. Mae'n rhaid i fwrdd Cyfoeth Naturiol Cymru dderbyn eu cyfran o'r cyfrifoldeb am y sefyllfa erchyll hon, ac yn wir fe ymddiswyddodd y cyn-gadeirydd. Ond, gan mai eich Llywodraeth chi wnaeth eu penodi, a ydych chi hefyd yn derbyn eich cyfran o'r bai am greu bwrdd yr oedd yn gwbl amlwg nad oedd yn gallu gwneud y gwaith?
English: Well, Llywydd, I think the Welsh Government has recognised the need for the board of NRW to be strengthened. That's why we have a new and distinguished interim chair of the board. That's why the board has been reinforced by, I believe, five new members appointed by the Minister, including members with experience in land management. It's to that board that we must now look to take the actions that are necessary to address the findings in the Grant Thornton report and to work with the Public Accounts Committee and others to make sure that the deficits that have been identified are put right, and that this very important organisation that does very necessary and important work across Wales every single day is able to get on with those important duties, confident in the culture that it has and in the structures that are there to support it.
Welsh: Wel, Llywydd, rwy'n credu bod Llywodraeth Cymru wedi cydnabod yr angen i fwrdd Cyfoeth Naturiol Cymru gael ei gryfhau. Dyna pam mae gennym ni gadeirydd dros dro newydd a nodedig ar y bwrdd. Dyna pam mae'r bwrdd wedi cael ei atgyfnerthu gan bum aelod newydd, rwy'n credu, a benodwyd gan y Gweinidog, gan gynnwys aelodau â phrofiad o reoli tir. I'r bwrdd hwnnw y mae'n rhaid i ni edrych nawr i gymryd y camau sy'n angenrheidiol i fynd i'r afael â'r canfyddiadau yn adroddiad Grant Thornton ac i weithio gyda'r Pwyllgor Cyfrifon Cyhoeddus ac eraill i wneud yn siŵr bod y diffygion a nodwyd yn cael eu hunioni, a bod y sefydliad pwysig iawn hwn sy'n gwneud gwaith angenrheidiol a phwysig ledled Cymru bob un dydd yn gallu bwrw ymlaen â'r dyletswyddau pwysig hynny, gyda ffydd yn y diwylliant sydd ganddo ac yn y strwythurau sydd yno i'w gefnogi.
English: It does beg the question why it's taken six years and four separate reports for these deep failings to be uncovered in this way. Now, the standard response we've heard from the Government in situations like this is that this is an autonomous body for which you only have arm's-length responsibility, but you do have direct responsibility for your own Government's strategy for forestry and woodlands. Almost a decade ago, you adopted the ambitious and widely lauded target of planting 5,000 hectares of new woodland every year until 2030. You only managed an average of around 500 hectares a year, so you dropped the target to 2,000 hectares. Now, you've raised the target back up to 4,000 hectares. But can the First minister tell us how far short of the previous target you have fallen over the last four years?
Welsh: Mae'n codi'r cwestiwn pam mae wedi cymryd chwe blynedd a phedwar adroddiad ar wahân i'r methiannau dwys hyn gael eu datgelu yn y modd hwn. Nawr, yr ymateb safonol yr ydym ni wedi ei glywed gan y Llywodraeth mewn sefyllfaoedd fel hyn yw bod hwn yn gorff ymreolus nad oes gennych ond cyfrifoldeb hyd braich amdano, ond mae gennych chi gyfrifoldeb uniongyrchol dros strategaeth eich Llywodraeth eich hun ar gyfer coedwigaeth a choetiroedd. Bron i ddegawd yn ôl, mabwysiadwyd gennych y targed uchelgeisiol ac a ganmolwyd yn eang o blannu 5,000 hectar o goetir newydd bob blwyddyn hyd at 2030. Fe wnaethoch chi lwyddo i blannu cyfartaledd o ddim ond oddeutu 500 hectar y flwyddyn, felly gostyngwyd y targed gennych i 2,000 hectar. Erbyn hyn, rydych chi wedi codi'r targed yn ôl i fyny i 4,000 hectar. Ond a all y Prif Weinidog ddweud wrthym ni pa mor bell o gyrraedd y targed blaenorol ydych chi wedi disgyn yn ystod y pedair blynedd diwethaf?
English: Well, Llywydd, I am aware that we've not reached the targets that we intend for woodland and for tree planting here in Wales, and that is something that I personally am very committed to addressing. In the campaign that was held during the autumn for the leadership of my party, I put forward a proposal for a new national forest for Wales. That's an idea I'm very committed to making sure that we take forward during the rest of this Assembly term and beyond in order to be able to make sure that the woodland of Wales is able to make its contribution both to climate change and decarbonisation and to the other things that ideas of that sort can bring to those parts of Wales whose future are most likely to be affected by Brexit.
Welsh: Wel, Llywydd, rwy'n ymwybodol nad ydym ni wedi cyrraedd y targedau a fwriedir gennym ar gyfer coetir a phlannu coed yma yng Nghymru, ac mae hynny'n rhywbeth yr wyf i'n bersonol yn ymroddedig iawn i fynd i'r afael ag ef. Yn yr ymgyrch a gynhaliwyd yn ystod yr hydref ar gyfer arweinyddiaeth fy mhlaid, cyflwynais gynnig ar gyfer coedwig genedlaethol newydd i Gymru. Mae hwnnw'n syniad yr wyf i'n ymrwymedig iawn iddo a gwneud yn siŵr ein bod ni'n bwrw ymlaen ag ef yn ystod gweddill tymor y Cynulliad hwn a thu hwnt er mwyn gallu gwneud yn siŵr bod coetir Cymru yn gallu gwneud ei gyfraniad i'r newid yn yr hinsawdd a datgarboneiddio ac at y pethau eraill y gall syniadau o'r math hynny ddod â nhw i'r rhannau hynny o Gymru y mae eu dyfodol yn fwyaf tebygol o gael eu heffeithio gan Brexit.
English: I think the idea of a national forest is all well and good and to be welcomed, but you have to ask the First Minister: you've been part of the furniture in this institution in different shapes or forms - part of the furniture whether it's made out of Welsh wood or not - and where have you been in terms of these targets? You weren't able to answer, and there's a very good reason, maybe, because you used to publish an annual report on the 'Woodlands for Wales' indicators; you stopped, and I think I know why, because, in the last four years, you've achieved an average of just 200 hectares a year of new woodland planting - just 10 per cent of the target. Can you think of another area of public policy, First Minister, where you've underperformed as badly as this? It's the worst four-year figure since modern records began in 1971. NRW hasn't produced any new woodland at all since it was created six years ago. Scotland has produced 10 times as much new woodland in that period. Restocking rates in Wales are the lowest they have been since 1990. Now, to some this may seem like a particular problem in a relatively small sector. It's nevertheless an important one to the rural economy, significant in the national scale in terms of our climate change reduction strategy, but, First Minister, doesn't this deep failure at the heart of Wales's biggest public body tell a much larger truth that sums up 20 years of Labour Government - glossy strategies, ambitious goals, but no delivery and no accountability?
Welsh: Rwy'n credu bod y syniad o goedwig genedlaethol yn un da ac i'w groesawu, ond mae'n rhaid i chi ofyn i'r Prif Weinidog: rydych chi wedi bod yn bresenoldeb cyson yn y sefydliad hwn mewn gwahanol ffyrdd - a ble ydych chi wedi bod o ran y targedau hyn? Nid oeddech chi'n gallu ateb, ac mae rheswm da iawn, efallai, oherwydd roeddech chi'n arfer cyhoeddi adroddiad blynyddol ar ddangosyddion 'Coetiroedd i Gymru'; rhoesoch y gorau i wneud hynny, ac rwy'n credu fy mod i'n gwybod pam, oherwydd, yn y pedair blynedd diwethaf, rydym chi wedi sicrhau cyfartaledd o ddim ond 200 hectar y flwyddyn o blannu coetiroedd newydd - dim ond 10 y cant o'r targed. A allwch chi feddwl am faes polisi cyhoeddus arall, Prif Weinidog, lle'r ydych chi wedi tanberfformio mor wael â hyn? Dyma'r ffigur pedair blynedd gwaethaf ers dechrau cadw cofnodion modern ym 1971. Nid yw Cyfoeth Naturiol Cymru wedi cynhyrchu unrhyw goetiroedd newydd o gwbl ers ei greu chwe blynedd yn ôl. Mae'r Alban wedi cynhyrchu 10 gwaith gymaint o goetir newydd yn y cyfnod hwnnw. Mae cyfraddau ailstocio yng Nghymru ar eu hisaf ers 1990. Nawr, gallai hon ymddangos i rai fel problem benodol mewn sector cymharol fach. Serch hynny, mae'n un pwysig i'r economi wledig, yn sylweddol ar y raddfa genedlaethol o ran ein strategaeth lleihau'r newid yn yr hinsawdd, ond, Prif Weinidog, onid yw'r methiant dwys hwn wrth wraidd corff cyhoeddus mwyaf Cymru yn adrodd gwirionedd mwy o lawer sy'n crynhoi 20 mlynedd o Lywodraeth Lafur - strategaethau sgleiniog, nodau uchelgeisiol, ond dim cyflawni a dim atebolrwydd?
English: Llywydd, the Member moved from an important specific point to a general point that simply cannot - he cannot construct his general point on the specifics that he identified. On the specifics, I agree with him that woodland in Wales is a genuinely important part of what we do, that we do have to do better in it, that there are very good reasons why it is particularly important now to put a focus on that part of what we do; I'm personally committed to making sure that we do that. The general points that he makes about NRW are being taken forward through the Public Accounts Committee and will be picked up in a debate here in the Assembly, and there will be a statement from the Minister on forestry on 12 March, as we currently plan it. That is an example of a Government that is prepared to grasp these issues to make the difference that is needed to be made, and that is the story of Labour Government here in Wales.
Welsh: Llywydd, symudodd yr aelod o bwynt penodol pwysig i bwynt cyffredinol na ellir - ni all lunio ei bwynt cyffredinol ar sail y manylion a nodwyd ganddo. O ran y manylion, rwy'n cytuno ag ef bod coetir yng Nghymru yn rhan wirioneddol bwysig o'r hyn yr ydym ni'n ei wneud, bod yn rhaid i ni wneud yn well yn hynny o beth, bod rhesymau da iawn pam mae'n arbennig o bwysig nawr i ganolbwyntio ar y rhan honno o'r hyn yr ydym ni'n ei wneud; rwyf i wedi ymrwymo'n bersonol i wneud yn siŵr ein bod ni'n gwneud hynny. Mae'r pwyntiau cyffredinol y mae'n eu gwneud am Cyfoeth Naturiol Cymru yn cael eu symud ymlaen drwy'r Pwyllgor Cyfrifon Cyhoeddus a byddan nhw'n cael eu codi mewn dadl yma yn y Cynulliad, a bydd datganiad gan y Gweinidog ar goedwigaeth ar 12 Mawrth, fel yr ydym ni'n ei gynllunio ar hyn o bryd. Mae honno'n enghraifft o Lywodraeth sy'n barod i fynd i'r afael â'r materion hyn i wneud y gwahaniaeth y mae angen ei wneud, a dyna hanes Llywodraeth Lafur yma yng Nghymru.
English: Diolch, Llywydd. First Minister, do you agree with the Association of School and College Leaders Cymru that the severe funding crisis in Welsh schools is having a detrimental effect on our young people?
Welsh: Diolch, Llywydd. Prif Weinidog, a ydych chi'n cytuno gyda Chymdeithas Arweinwyr Ysgolion a Cholegau Cymru bod yr argyfwng ariannu difrifol yn ysgolion Cymru yn cael effaith niweidiol ar ein pobl ifanc?
English: Where I agree with them is when they point to the fact that the austerity imposed on Wales by his Government is having the effect that they regret, and I regret the fact, and regret every day, that we are unable to invest to the extent that we would like in our schools, in our hospitals, in housing and in all the other things that we would like to do in Wales. But the association that he points to - and I've seen their letter - puts their finger on where the blame lies, and it belongs with him and with his Government.
Welsh: Lle'r wyf i'n cytuno â nhw yw pan fyddan nhw'n cyfeirio at y ffaith bod y cyni cyllidol a orfodwyd ar Gymru gan ei Lywodraeth ef yn cael yr effaith y maen nhw'n ei resynu, ac rwyf innau'n gresynu'r ffaith, ac yn gresynu bob dydd, nad ydym ni'n gallu buddsoddi i'r graddau y byddem ni'n hoffi ei wneud yn ein hysgolion, yn ein hysbytai, mewn tai ac yn yr holl bethau eraill yr hoffem ni ei wneud yng Nghymru. Ond mae'r gymdeithas y mae'n cyfeirio ati - ac rwyf i wedi gweld eu llythyr - yn rhoi eu bys ar ble mae'r bai, ac mae'n gorwedd gydag ef a gyda ei Lywodraeth ef.
English: First Minister, you need to stop giving excuses and start taking responsibility. You are responsible for education here in Wales, and, First Minister, this open letter to your education Minister is a damning reflection on the way your Government has managed education here in Wales. Despite having £1.20 to spend on education here in Wales for every £1 in England, we still see a significant shortfall in school budgets, which is actually undermining hopes for future reform. Now, according to the NASUWT, we know that pupils in Wales receive £645 less per head than pupils in England, and schools in Wales are facing a collective shortfall of £291 million in their budgets, and £450 million of education funding never reaches the classroom. So, why have you chosen to provide schools with what has been described as a totally inadequate level of funding, which has pushed schools to crisis point?
Welsh: Prif Weinidog, mae angen i chi roi'r gorau i roi esgusodion a dechrau cymryd cyfrifoldeb. Chi sy'n gyfrifol am addysg yma yng Nghymru, a, Prif Weinidog, mae'r llythyr agored hwn at eich Gweinidog Addysg yn adlewyrchiad damniol o'r ffordd y mae eich Llywodraeth wedi rheoli addysg yma yng Nghymru. Er bod gennym ni £1.20 i'w wario ar addysg yma yng Nghymru am bob £1 yn Lloegr, rydym ni'n dal i weld diffyg sylweddol mewn cyllidebau ysgolion, sydd wir yn tanseilio gobeithion ar gyfer diwygiadau yn y dyfodol. Nawr, yn ôl Cymdeithas Genedlaethol yr Ysgolfeistri ac Undeb yr Athrawesau, rydym ni'n gwybod bod disgyblion yng Nghymru yn cael £645 yn llai y pen na disgyblion yn Lloegr, ac mae ysgolion yng Nghymru yn wynebu diffyg cyfunol o £291 miliwn yn eu cyllidebau, ac nid yw gwerth £450 miliwn o gyllid addysg byth yn cyrraedd yr ystafell ddosbarth. Felly, pam ydych chi wedi dewis darparu i ysgolion yr hyn a ddisgrifiwyd fel lefel hollol cwbl annigonol o gyllid, sydd wedi gwthio ysgolion i sefyllfa o argyfwng?
English: Llywydd, the last time that Paul Davies's party was prepared to say to the public in Wales where they would take money from in order to fund the many things that, week after week, they tell us need to be done, it was the education budget that they chose as the main sacrifice for the rest of their plans. So, I don't think that we will be taking too seriously the crocodile tears of the Member on this matter this afternoon. In fact, the Institute for Fiscal Studies has made it clear that the gap between funding in Wales and in England has narrowed to a point where it scarcely exists. And here in Wales, we have - [ Interruption.] Here in Wales, we have a deliberate policy of passporting on to education in Wales all the money that came to us from his Government for teachers' pay. We look forward to making sure that we have money from his Government to cover the increase in teachers' pensions that they have introduced, and we will continue to do that, just as we ensure that the money that goes to local authorities and to improvement consortiums is then passed on, in turn, to schools.
Welsh: Llywydd, y tro diwethaf yr oedd plaid Paul Davies yn barod i ddweud wrth y cyhoedd yng Nghymru o ble y byddent yn cymryd arian er mwyn ariannu'r llawer o bethau y maen nhw'n dweud wrthym ni, wythnos ar ôl wythnos, sydd angen eu gwneud, y gyllideb addysg a ddewiswyd ganddyn nhw fel y prif aberth ar gyfer gweddill eu cynlluniau. Felly, nid wyf i'n credu y byddwn ni'n rhoi ystyriaeth rhy ddifrifol i ffug-ddagrau'r aelod ar y mater hwn y prynhawn yma. A dweud y gwir, mae'r Sefydliad Astudiaethau Cyllidol wedi ei gwneud yn eglur bod y bwlch rhwng cyllid yng Nghymru a Lloegr wedi cau i bwynt lle nad yw prin yn bodoli. Ac yma yng Nghymru, mae gennym ni - [ Torri ar draws.] Yma yng Nghymru, mae gennym ni bolisi bwriadol o drosglwyddo ymlaen i addysg yng Nghymru yr holl arian a ddaeth i ni gan ei Lywodraeth ar gyfer cyflogau athrawon. Edrychwn ymlaen at wneud yn siŵr bod gennym ni arian gan ei Lywodraeth i dalu am y cynnydd i bensiynau athrawon a gyflwynwyd ganddynt, a byddwn yn parhau i wneud hynny, yn union fel y byddwn ni'n sicrhau bod yr arian sy'n mynd i awdurdodau lleol ac i gonsortia gwella yn cael ei drosglwyddo wedyn, yn ei dro, i ysgolion.
English: First Minister, the facts are absolutely clear. As you know, for every £1 spent in England, your Government can spend £1.20, and you cannot deny those facts, given it was you - it was you - who agreed this fiscal framework with the UK Government in the first place. So, is there any wonder there is a crisis in our schools when they have received consistent cuts to their budgets by your Government? Now, let's look at the figures, shall we, First Minister? We know that, between 2010-11 and 2018-19, gross budgeted expenditure on schools has received a real-terms cut of 7.9 per cent. Now, this inability to support our education sector has seen a significant number of teachers leave the profession. Having seen a drop of just 29 pupils since 2010, figures by the NASUWT, again, reveal that there are over 1,400 fewer teachers working in Wales during that period. What will it take - [ Interruption.] What will it take, First Minister, for your Government to realise that our schools are facing a crisis and that this failure to make education a priority will have serious consequences for our future generations? And will you now start listening to our teachers and to our educational professionals to start giving our schools and our children the support that they deserve?
Welsh: Prif Weinidog, mae'r ffeithiau yn gwbl eglur. Fel y gwyddoch, am bob £1 sy'n cael ei gwario yn Lloegr, gall eich Llywodraeth chi wario £1.20, ac ni allwch wadu'r ffeithiau hynny, o gofio mai chi - chi - wnaeth gytuno'r fframwaith cyllidol hwn gyda Llywodraeth y DU yn y lle cyntaf. Felly, a oes unrhyw ryfedd bod argyfwng yn ein hysgolion pan fyddant wedi dioddef toriadau cyson i'w cyllidebau gan eich Llywodraeth chi? Nawr, gadewch i ni edrych ar y ffigurau, ie, Prif Weinidog? Rydym ni'n gwybod bod gwariant gros a gyllidebwyd ar ysgolion wedi dioddef, rhwng 2010-11 a 2018-19, toriad mewn termau real o 7.9 y cant. Nawr, mae'r anallu hwn i gefnogi ein sector addysg wedi golygu bod nifer sylweddol o athrawon wedi gadael y proffesiwn. Ar ôl gweld gostyngiad o ddim ond 29 o ddisgyblion ers 2010, mae'r ffigurau gan Cymdeithas Genedlaethol yr Ysgolfeistri ac Undeb yr Athrawesau yn datgelu, unwaith eto, bod dros 1,400 yn llai o athrawon yn gweithio yng Nghymru yn ystod y cyfnod hwnnw. Beth wnaiff hi ei gymryd - [ Torri ar draws.] Beth wnaiff hi ei gymryd, Gweinidog, i'ch Llywodraeth chi sylweddoli bod ein hysgolion yn wynebu argyfwng ac y bydd y methiant hwn i wneud addysg yn flaenoriaeth yn arwain at ganlyniadau difrifol i genedlaethau'r dyfodol? Ac a wnewch chi ddechrau gwrando nawr ar ein hathrawon a'n gweithwyr addysgol proffesiynol i ddechrau rhoi'r cymorth y maen nhw'n ei haeddu i'n hysgolion a'n plant?